पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। यशवंत क्लब में अपने लोगों को सदस्य बनाने के लिए फिर बैकडोर इंट्री की तैयारी हो रही है। सदस्यों के पुत्र-पुत्री जो बालिग होने के बाद तय समय सीमा में सदस्य नहीं बन पाए थे अब उनके लिए क्लब में तीसरी बार 'मिस द बसÓ योजना लाने का विचार हो रहा है।
क्लब के कर्ताधर्ताओं की कोशिश है कि 22 जून को होने वाली ईओजीएम (एक्स्ट्रा ऑर्डिनरी जनरल मीटिंग) में इस पर मंजूरी लेकर फिर सदस्य बना लिए जाएं। गौरतलब है कि आम लोगों के लिए यशवंत क्लब ने 14 सालों से सदस्यता पर रोक लगा रखी है।
नियमानुसार यशवंत क्लब के किसी सदस्य की संतान जो 18 से 25 साल के बीच की हो, वह सदस्य बनने के लिए आवेदन कर सकती है और उसे सदस्य बनाया जाता है लेकिन मिस द बस योजना के जरिए तो उन परिजनों को सदस्य बनाने की तैयारी हो रही है जो 25 की उम्र पार कर चुके हैं। साल 2007 व साल 2010 में तत्कालीन मैनेजिंग कमेटी ने 50-60 साल के लोगों को भी क्लब का सदस्य बना दिया था। दो बार मिस द बस योजना लाकर क्लब में 80 से अधिक सदस्य बैकडोर इंट्री कर चुके हैं। एक सदस्य बनने का मतलब होता है, उसकी पत्नी व बच्चों का भी सदस्य बनना, यानि 80 सदस्यों के माध्यम से अप्रत्यक्ष रूप से क्लब में ढाई सौ से अधिक लोग नियमविरुद्ध सदस्य बन गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn